bg es ru bg bg bg bg ru bg bg bg bg bg bg bg bg bg bg bg bg bg bg bg bg bg ru bg hbs_cyr bg bg bg bg bg ru bg bg bg bg bg ru bg ru bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg ru bg bg bg bg bg ru ru bg ru bg bg en bg ru bg bg bg ru ru ru bg bg bg bg bg bg bg ru bg bg bg bg ru bg bg bg bg en ru bg bg ru
Поддържане и предпазване на дома от COVID 19 от Clean Labs
СЪВЕТИ ЗА ПОДДЪРЖАНЕ НА ХИГИЕНА И КАК ДА ПРЕДПАЗИТЕ ДОМА СИ ОТ COVID-19
Вирусът, причиняващ заболяването на COVID-19, все още е предмет на изследвания, но вече знаем, че той се предава чрез пряк контакт със заразен човек по въздушно-капков път (при кашляне и кихане) и допир до заразени с вируса повърхности. Върху повърхностите вирусът може да оцелее от няколко часа до няколко дни. Добрите новини? Обикновените дезинфектанти го убиват. Какво означава това за вашия дом?
В помощ на Вас събрахме най-нова информация от експертите относно това, което е известно за COVID-19, и съвети как да предпазим дома си от него.
С помощта на прости мерки за хигиена можете да предпазите здравето на вашето семейство и на всички останали.
Избягвайте да докосвате очите, носа и устата си;
Не закривайте устата си с ръце при кашляне и кихане. Закривайте устата и носа си със свивката на лакътя или с хартиена кърпичка, когато кашляте и кихате. Незабавно изхвърлете кърпичката;
Стойте на разстояние. Стойте на разстояние най-малко 1 метър от хората, които кашлят или кихат;
Мийте, мийте и пак мийте ръцете си! Да, наистина го чувате навсякъде, защото е най-добрият начин на защита. Мийте често ръцете си със сапун и вода в продължение на най-малко 20-30 секунди.
На забравяйте да миете ръцете си след издухване на носа, кихане в кърпичка, използване на тоалетна, когато излизате и се прибирате в дома си, преди приготвяне на храна и преди хранене, преди поставяне на грим, контактни лещи и т.н.
Ако използвате дезинфектант за ръце, уверете се, че той съдържа най-малко 60% алкохол, нанасяйте го върху всички повърхности на ръцете и ги търкайте в продължение на 20-30 секунди, докато усетите, че са сухи. Ако ръцете ви са видимо мръсни, винаги ги мийте със сапун и вода.
Знаехте ли? Студената и топлата вода са еднакво ефективни в унищожаването на микробите и вирусите — стига да използвате сапун и да си миете ръцете по правилния начин!
Почистване на кухня у дома
Почистването и дезинфекцирането на често докосваните повърхности в дома ви е важна предпазна мярка за намаляване на риска от заразяване.
Следвайте указанията за безопасна и ефективна употреба на почистващите препарати, включително предпазните мерки, които трябва да се вземат при използване на препарата, като например носене на ръкавици и добро проветряване.
Националните здравни органи на повечето държави са изготвили списъци на препоръчваните препарати, които да се използват срещу вируса на COVID-19.
Често докосвани повърхности, които следва да бъдат почиствани и дезинфекцирани.
Те са различни във всяко жилище, но най-често това са:
Повърхностите в кухнята и в банята;
Компютрите, таблетите и клавиатурите;
Устройствата за дистанционно управление;
Контролерите за видеоигри и любимите играчки.
Какво да използваме за почистване и дезинфекция?
Ако повърхността е замърсена, първо я почистете със сапун или почистващ препарат и вода. След това използвайте дезинфектант, съдържащ алкохол (около 70%) или белина. Не се препоръчва използването на оцет и други естествени продукти.
На много места е трудно да се намери дезинфекциращ спрей и дезинфекциращи кърпички. В такъв случай продължавайте да почиствате със сапун и вода. За някои повърхности може да се използва разреден разтвор на белина за домакински цели.
Важно е да не избърсвате повръхността веднага, след като нанесете препарата за почистване. За да се гарантира ефективността, при използване на голяма част от дезинфекциращите продукти като кърпички и спрейове, повърхността трябва да остане влажна за няколко минути. Винаги четете указанията върху етикета, за да сте сигурни, че използвате продукта, както е препоръчано, и за да избегнете повреждането на чувствителни изделия като мобилни телефони и други електронни устройства. Помислете за използване на калъфи, които могат да се почистват.
В момента не е ясно колко дълго вирусът на COVID-19 може да оцелее върху текстил, но много дрехи имат пластмасови и метални елементи, върху които той може да остане активен от няколко часа до няколко дни.
Добрите практики в това отношение включват да събувате обувките си при влизане в дома и да се преобличате с чисти дрехи, когато се връщате от оживени места, както и да измивате ръцете си със сапун и вода незабавно след това.
Редовно перете чаршафите, кърпите и дрехите;
Не изтърсвайте мръсното пране, за да сведете до минимум възможността от разпространение на вируса във въздуха;
Перете със сапун или перилен препарат, като използвате най-високата подходяща температура на водата, и изсушавайте прането напълно — и двете стъпки помагат за убиване на вируса;
Измивайте ръцете си със сапун и вода или използвайте дезинфектант за ръце на алкохолна основа незабавно след това;
Перете или дезинфекцирайте също и торбата или коша за пране. Помислете за събиране на прането в торби за еднократна употреба.
Преди да нанесете дезинфектанта почистете дивана с помощта на прахосмукачка, като преминете през облегалката, подлакътниците и местата за сядане. Ако облегалките или възглавниците са сваляеми, отстранете ги и ги и поставете настрани. Целта е да премахнете замърсяванията, праха и остатъчната мърсотия.
Използвайте сертифицирани препарати. Те са безопасни за деца и домашни любимци, и нямат неприятни миризми. Едно напръскване с такъв препарат осигурява минимум 5 дни дезинфекциращо действие.
Започнете от една зона на дивана и работете на секции. Напръскай с разтвора върху тапицерията и избършете навлажнения участък с кърпа, за да почистите повърхността от ежедневните замърсявания. Оставете дивана да изсъхне, докато минете с препарат възглавниците. Използвайте този прост метод, за да вдъхнете свежест, като същевременно ще удължите живота на вашата меката мебел.
В зависимост от тапицерията на дивана може да използвате различни подходи. За различните техники използвани при пране на дивани ще ви разкажем в друга статия в нашия блог
Все още липсват данни за заразяване на хора с вируса на COVID-19 от храна или хранителни продукти. Възможно е хората да се заразят, когато докосват повърхности или предмети, на които е попаднал вирусът, и след това докоснат лицето си.
По-голям риск съществува при близък контакт с хора. Например при пазаруване или получаване на доставка на храна (както и при получаване на всякакви доставки в районите, където има разпространение на вируса).
Предпазни мерки при боравене с храни и опаковки на хранителни продукти:
Отстранявайте всички ненужни опаковки и ги изхвърляйте в кошче за отпадъци с капак;
Изваждайте храната от кутиите, в които е доставена, поставяйте я в чисти чинии и изхвърляйте кутиите;
Можете да почистите с дезинфектант трайни опаковки като консервни кутии, преди да ги отворите или приберете за съхранение;
Измивайте неопакованите продукти като плодове и зеленчуци старателно с течаща вода;
Измивайте ръцете си със сапун и вода или използвайте дезинфектант за ръце на алкохолна основа незабавно след това.
Общи съвети за хигиена при хранене
Мийте старателно ръцете си със сапун и вода в продължение на най-малко 20 секунди винаги преди приготвяне на храна.
Използвайте отделни дъски за рязане за подготовка на сурово месо и риба.
Гответе храната на препоръчаната температура.
Когато е възможно, дръжте нетрайните продукти в хладилник или фризер и проверявайте срока им на годност.
Старайте се да изхвърляте хранителните отпадъци и опаковките по подходящ (включително разделно) и съобразен със санитарните изисквания начин, като избягвате натрупването на отпадъци, което може да привлече различни вредители.
Мийте ръцете си със сапун и вода в продължение на най-малко 20 секунди преди хранене и се уверете, че и децата ви правят това.
Винаги използвайте чисти прибори и чинии.
Източници: СЗО и Университета Харвард
Често докосвани повърхности, които следва да бъдат почиствани и дезинфекцирани
Какво да използваме за почистване и дезинфекция?
Предпазни мерки при боравене с храни и опаковки на хранителни продукти
Общи съвети за хигиена при хранене
СЪВЕТИ ЗА ПОДДЪРЖАНЕ НА ХИГИЕНА И КАК ДА ПРЕДПАЗИТЕ ДОМА СИ ОТ COVID-19
Сесията Ви изтече моля започнете отново!
Търсиш работа? Виж тук!
Абонаментно почистване на домове
Политика за защита на личните данни
Адрес: ул. „Хайдушка гора" 38, ет.2, офис 3, 1680 ж.к. Белите брези, София, България
Телефон: +359 884 026 061
© 2019 - 2022 Всички права запазени
Дизайн и Разработка: ThinkWeb България